Ainhoa Larretxea Agirre

Ainhoa Larretxea Agirre (Bera, Nafarroa Garaia, 1996) kazetaria eta bertso gai-jartzailea da.

 Bizitza 
Berako bertso eskolan hasi zen 11 urte zituela. Izan ere familiatik datorkio bertsozaletasuna. Aitak epaile lanak egiten zituen, beraz, espazio naturala zen Ainhoarentzat. Jende aurrean kantatzea, ordea, ez du sekula gustuko izan. Nerabea zela, Estitxu Arozena bertsolariak proposatu zion Bortzirietako taldekako txapelketan gai-jartzaile lanetan aritzeko, eta horrelaxe topatu zuen bere lekua bertsolari mundu horretan. Taldekako lehia izanik, bertsolariak, epaileak eta gai-jartzaileak behar dira, bai eskualdekoan eta baita Nafarroako Txapelketan ere. Apurka-apurka trebatu da. Gai-jartzaile atala ere lantzen da elkartean eta formakuntza saioak egiten dira. 

 Lan ibilbidea 

 Kazetari 
Ikus-entzunezko komunikazioa ikasi zuen, eta kazetari lanean hasi zen. Hainbat lan egiten ditu: erreportajeak, webgunea kudeatu...

 Bertso gai-jartzaile 
Publikoan kantatzea ez zaio sekula gustatu; hizkuntzarekin jolastea, ostera, bai. Gaiak jartzea “beste sorkuntza mota bat” dela aldarrikatu du Larretxeak. Atsegin du bertsolaria zirikatu eta haren lekuan sentitzea, orri zuri bat hartu eta ideiak zerrendatzea.

Bortzirietako Taldekako Bertso Txapelketan egin zuen bere lehen plaza gai-jartzaile lanetan 16 urte zituela eta harrezkero hainbat lehiaketatan, Nafarroako bertsolari txapelketan eta plazako saioetan aritu izan da zeregin horretan. Euskal Herriko Bertsolari Txapelketa Nagusian ere parte hartu du. Bertsosaio konkretuetarako bakarrik aritzen da gaiak prestatzen; txapelketetarako, ostera, taldean aritzen dira, eta oholtzara pertsona bakarra igoten bada ere, taldearen babesarekin sentitzen da jendearen aurrean.

 Ahalduntze bertso-eskola 
Emakume bertsolariak ahalduntzeko asmoz sortu zen Ahalduntze bertso-eskolan ere gaiak jartzen jardun du, gai-jartzaileentzat ere zabaldu zen taldea eta.

 Erreferentziak 

 Kanpo estekak 

 Bideoa: 50 urte geroago borroka berdinak dira  ETB  ARTEfaktua, 2023.04.21

Kategoria:Beratarrak
Kategoria:Gai-jartzaileak
Kategoria:Emakume gai-jartzaileak
Kategoria:Emakume kazetariak